આપણે બહુ સહજતાથી કોઈને મિચ્છામી દુક્કડં કહી દઈએ છીએ, આપણે કહીએ છીએ કે જાણતા અજાણતા મારાથી જે કોઈ ભુલ થઈ હોય તેમાં મને ક્ષમા આપશો, પણ તમે ધ્યાનથી વિચારો તો ખ્યાલ આવશે કે આપણે જેની સાથે સારો સંબંધ છે અથવા સારી રીતે બોલચાલનો સંબંધ છે તેમને જ કહીએ છીએ મિચ્છામી દુક્કડં, આપણે જેને પસંદ કરતા નથી અથવા જે આપણને પસંદ કરતો નથી તેવી વ્યકિતની માફી માંગવાની આપણી તૈયારી નથી, આપણને કોઈની માફી માંગી શકીએ નહીં તો પણ વાંધો નથી કારણ માફી દરેક માણસ આપી શકે તે શકય પણ હોતુ નથી આપણે માફી ભલે માંગી શકીએ નહીં પણ આપણે તેની સાથે ખોટુ કર્યુ હતું તેવો રંજ તો જરૂર રહેવો જોઈએ, જીવનમાં આપણે અનેક પરિસ્થિતિઓમાંથી પસાર થતાં હોઈએ છીએ ત્યારે દરેક વખતે આપણે જે કરવુ જોઈએ તે અથવા જે ના કરવુ જોઈએ તેવુ થતુ નથી, અનેક વખત જીવનમાં આપણે કયારેક ભુલથી તો કયારેક ઈરાદાપુર્વક તો કયારેક આપણા સ્વાર્થમાં તો કયારેક આપણા ડરને નુકશાન કરી બેસતા હોઈએ છીએ.